Wołomin

Wołomin estas urbo en la provinco (historie vojevodio) Mazovio de Pollando, en la nordoriento de la pola ĉefurbo Varsovio. Ĝi apartenas al samnoma komunumo en la - ankaŭ principe samnoma - distrikto Wołomin.

Laŭ donitaĵoj por la 31-a de decembro 2014 la urbo nombris 37 389 loĝantojn.

Wołomin apartenas al aglomeraĵo de Varsovio. Situas 20 km de la centro de Varsovio laŭlonge de la fervojlinio al Bjalistoko (du stacioj en Wołomin).

Wołomin estas membro de la Asocio de Polaj Urboj.

 Homoj ligitaj kun la urbo 
 Zofia Nałkowska

 Internacia kunlaboro 
  Salerno, Italio, ekde 2004
  Yeşilyurt, Turkio, ekde 2007

 Historio 
Unuaj mencioj pri Wołomin devenas de la 15-a jarcento. En la jaroj 1428-1501 la loko estis konata kiel Zacięciwa. La nomo Wołomin devenas de la 16-jarcenta proprietulo, nobelo Jan de Volumne (pole: Wołuński).

Dum intermilita periodo en 1920 sur la kampoj de Ossów (distrikto Wołomiński) okazis ŝlosilaj bataloj de la Batalo de Varsovio. La urbo mem estis atestanto de nesukcesa provo konkeri ĝin de bolŝevikoj la 15-an de aŭgusto 1920.

Dum la dua mondmilito judoj de Wołomin estis lokigitaj de la germanaj okupantoj en geto establita inter Wołomin kaj vilaĝo Kobyłka, poste tra la Varsovia geto forveturigitaj al ekstermejo Treblinka kaj tie gasumitaj.

La 30-an de julio 1944 apud Wołomin komenciĝis la plej granda batalo de kirasitaj armeoj sur la pola teritorio. Ambaŭflanke partoprenis ĝin po ĉ. 1000 tankoj – pli ol duono estis detruitaj en la bataloj. La semajna batalo finiĝis per malvenko de Ruĝa Armeo. En ĝi pereis 13 soldatoj de la urba unuo de Pola Enlanda Armeo.

La bataloj, antaŭkampe de Varsovio, estis lasta impulso por decido pri eksplodo de la ribelo de Varsovio.

200ra|eta|maldekstra|<center>situo de la urba areo (ruĝe) en la nordoriento de la pola ĉefurbo Varsovio

Kategorio:Urboj de Mazovia provinco
Kategorio:Urboj en Pollando